1537.

Godina **1537** (**[[rimski brojevi|MDXXXVII]]**) bila je redovna godina koja počinje u ponedjeljak (1. jan./sij. po julijanskom kalendaru).

## Događaji
* 6. 1. - Ubijen Alessandro de' Medici, vojvoda Firence, nasleđuje ga Cosimo I. de' Medici. 
* 10. 1. - Kralj Ferdinand dozvolio podizanje broda za prelaženje Mure između Legrada i Dubrave zbog velikog broja izbeglica iz Slavonije. 
* januar - Bigodova pobuna katolika na severu Engleske. 
:+ Opsada Kuska: Španci je pokušavaju razbiti napadom na Ollantaytambo, ali Inke ih porazili.

* 23. 2. - Ustanovljena španska mornarička pešadija, najstariji marinci na svetu.
* mart - Diego de Almagro se vraća s neuspešne ekspedicije u Čile, Manco Inca prekida opsadu Kuska, a de Almagro osvaja grad i zarobljava braću Hernanda i Gonzala Pizarra.
* ožujak - Opsada Klisa: u pomoć gradu stiže vojska od kralja Ferdinanda i pape Pavla III.
* 12. 3. - Murat-beg Tardić i Malkoč-beg rasuli kršćansku vojsku kod Solina, ubijen Petar Kružić, Kliška tvrđava se predaje. 
** Osnovaće se Kliški sandžak, uskoci odlaze u Senj. 
** Uz Klis pada i Solin. 
* 12. 3. - Portugalci osnivaju Recife (/hesifi/) u Brazilu.
* 15. 4. - Slavonski sabor u Križevcima: proglašen opći zemaljski mir do Božića, pripreme za rat.
* 17. 5. - Sulejman I kreće u krfsku ili apulsku kampanju tokom Italijanskog rata (1536-38): napada južnu Italiju ali Francuzi umesto severne Italije napadaju Holandiju (→ Franko-otomanska alijansa).
* 2. 6. - Bula pape Pavla III. *Sublimus Dei* priznaje domoroce Novog sveta za racionalna bića, koja ne smeju biti porobljavana (povučena sledeće godine). 
* lipanj - Vojska iz svih Ferdinandovih zemalja se okuplja kod Koprivnice, vrhovni kapetan Ivan Kacijaner.
* 12. 7. - Bitka kod Abancaya - Francisco Pizzaro poslao vojsku da oslobodi braću, ali poražena.
* avgust - Turci pustoše oko Otranta i odvode mnogo roblja. 
* 15. 8. - Juan de Salazar de Espinosa osnovao Asunción (*Nuestra Señora Santa María de la Asunción*). 
* avgust-septembar - Neuspešna osmanska Opsada Krfa tokom Mletačko-osmanskog rata 1537. - 1540. (Osmanlijama se pridružio francuski admiral Bertrand d'Ornesan).
* 10. 9. - Kacijanerova vojska stigla do Virovitice, ponestaje hrane, mnogo vojnika strada od bolesti. 
* 20. 9. - Tokom austrijske ofanzive u Slavoniji (Katzianerova vojna) Pavle Bakić dobio titulu srpskog despota. 
* rujan, krajem - Vojska pred Osijekom nema izgleda, jer ga je ojačao beogradski sandžak Mehmed-beg Jahjapašić (s bosanskim pojačanjima).
* listopad, početkom - Kacijanerova vojska se povlači od Osijeka, Pavle Bakić poginuo štiteći odstupnicu - **kraj srpske despotske titule**.
* 9. 10. - Bitka kod Đakova (tj. Gorjana ili Valpova), Turci uništili ostatke Ferdinandove vojske; Kacijaner napustio položaj zbog čega je zatočen u prosincu (pobjegli i neki drugi komandanti).
* 12. 10. - Rođen engleski prestolonaslednik Edward, a Jane Seymour umire od komplikacija 12 dana kasnije. 
* 19. 10. - Nikola Jurišić imenovan zemaljskim kapetanom Kranjske i vrhovnim kapetanom vojske na hrvatskoj granici. 
* 31. 10. - François I ušao u Italiju, stigao do Rivolija.
* 5. 11. - Slavonski sabor u Dubravi, radi izbora zastupnika za stanak Ferdinandovih nasljednih zemalja u Gracu (neuobičajeno učešće) - tamo su ispunili Ferdinandovu anketu o potrebama za odbranu kraljevstva.
* 9. 12. - Petar Keglević i Toma Nádasdy imenovani hrvatskim banovima (do 1542 odn. 1539) - zemlja nije imala bana od 1532.

### Kroz godinu

* 1536/37 - Sukob Valentina Tereka i Pavla Bakića, Terek između ostalog uzeo grad Lak.
* 1536/37 - Izgrađena Kelija Uspenja Bogorodice kod svetogorske Kareje, poznata kao Molivoklisija (živopisana 1541). 
* Gazi Husrev-beg uzeo Gradišku, nakon pada Požege se osniva Požeški sandžak. 
* Gazi Husrev-begova biblioteka u Sarajevu (napisana vakufnama za njegovu medresu). 
* Knez Đurađ Vraneš obnovio manastir Zastup na Limu, za nepuna tri mjeseca dovršen živopis i prepisano 12 mineja. 
* Prezviter Marko, sveštenik crkve sv. Save Osveštenog, "premnoge je pravoslavne" u Budvi obratio u katoličanstvo. 
* Kotor pogođen zemljotresom, a i Turci ga opsedaju. 
* Pisar iz Manastira Sv. Trojice kod Plevlja: Turci nasrću na hrišćane „kao lavi svirepi”; „...i velika nam nužda od njih beše. Što imasmo imanja, sve nam uzimahu, jedni nam dolazeći, a drugi othodeći, i sve što smo sticali, sve nam uzimahu”.
* Vilcabamba postaje sedište Inka (do 1572). 
* Turci zauzeli ostrvo Paros od Vojvodstva Naksos kao i Antiparos (Adriana Crispo) i ostale Kiklade (uzeli i Eginu).
* Paracelzusova *Astronomia Magna*. 
* Biblija Johannesa Ecka na nemačkom, katolički odgovor na Luterovu Bibliju. 
* Bibliothèque nationale de France uvodi obavezni primerak.

## Rođenja

* 4. 3. - Longqing (Zhu Zaihou), kineski car († 1572)
* sep/okt. - Jane Grey, pretendent na engleski presto († 1554)
* 12. 10. - Edward VI, kralj Engleske i Irske († 1553)
* Ismail II, šah Irana († 1577)

## Smrti

* 6. 1. - Alessandro de' Medici, vojvoda Firence (ubijen) (* 1510)
* 12. 3. - Petar Kružić, branitelj Klisa (* 1491)
* sep/okt. - Pavle Bakić, poslednji srpski despot 
* 24. 10. - Jane Seymour, engleska kraljica (* ca. 1508)
* Mehmed Kukli-beg, prizrenski sandžak

## Reference

* Vjekoslav Klaić, Svezak treći: dio prvi..... Prva knjiga: Doba kraljeva Ferdinanda I., Maksimilijana i Rudolfa (1527-1608) (archive.org)